section_heading: Megadeth: 1989. – 1998.
paragraph_text: Do ljeta 1998. godine, dok je sastav još bio na turneji za album Cryptic Writings, Menza je imao problema s koljenom te je tražio medicinsku pomoć. Rečeno mu je kako ima tumor, te se kasnije otkrilo kako je tumor benigni. Uspješno je uklonjen. Umjesto da otkažu nadolazeće koncerte, Megadeth je doveo Jimmyija DeGrassoa kao privremenu zamijenu. Kada je došlo vrijeme za snimanje novog albuma, Menza nije bio pozvan na snimanje te je informiran kako je DeGrasso postao službeni bubnjar sastava. Menza je rekao u nekoliko intervjua, dok se u bolnici oporavljao od operacije koljena, kako je zaprimio poziv od Mustainea, koji mu je rekao kako "Njegove usluge više nisu potrebne".